b'\n_START_ARTICLE_\nFranc Perni\xc5\xa1ek\n_START_SECTION_\n\xc5\xbdivljenjepis\n_START_PARAGRAPH_\nPerni\xc5\xa1ek je srednjo \xc5\xa1olo obiskoval v Celju in Ver\xc5\xbeeju ter nato slu\xc5\xbeboval v tajni\xc5\xa1tvu Orlovske zveze v Ljubljani. Kot \xc4\x8dlan Narodnega odbora Katoli\xc5\xa1ke akcije za ljubljansko \xc5\xa1kofijo je 1937 izdal bro\xc5\xa1uroZakaj nismo kr\xc5\xa1\xc4\x8danski socialisti? Med drugo svetovno vojno je kot propagandist in predavatelj za protikomunisti\xc4\x8dne sestanke pisal \xc4\x8dasopisne \xc4\x8dlanke. Ob koncu vojne se je umaknil na Koro\xc5\xa1ko, ter se 1949 odselil v Argentino, kjer je posta tajnik Dru\xc5\xa1tva Slovencev v Buenos Airesu. Leta 1957 se je preselil v Castelar, kjer je deloval v dru\xc5\xa1tvu Pristava ter objavljal v publikacijah: Dru\xc5\xbebena pravda, Glas s Pristave, Zbornik Svobodne Slovenije. Leta 1989 je v Buenos Airesu izdal knjigo Zgodovina slovenskega Orla.'